31. pretekár išiel na trať a potom... Slalom v Bulharsku museli organizátori zrušiť
BANSKO - Vytrvalý dážď a silný vietor sa postarali o zrušenie nedeľňajšieho slalomu Svetového pohára alpských lyžiarov v Bansku.
Podmienky na zjazdovke v bulharskom stredisku sa v 1. kole zhoršovali a posledným lyžiarom, ktorý sa vydal na trať, bol Brit Billy Major so štartovým číslom 31.
Organizátori sa snažili trať vypreparovať, aby sa mohlo v pretekoch pokračovať. Podmienky však ani potom neboli regulárne a jury preteky zrušila. Informovala agentúra APA.
‼️ Race cancelled due to heavy rain in Bansko ☔️— FIS Alpine (@fisalpine) February 11, 2024
Unfortunately, the weather didn't cooperate today, but safety always comes first.
Let's hope for better weather next time, and until then, stay safe and dry! #fisalpine pic.twitter.com/CMKniY8uWy
Najrýchlejší čas zajazdil s číslom dva Francúz Clement Noel, ktorý o 0,27 s predstihol Nóra Timona Haugana. Na tretej priečke figuroval so stratou 38 stotín sekundy ďalší Nór Henrik Kristoffersen.
Ostatní súperi už nabrali v náročných daždivých podmienkach viac ako jednosekundové manko. Líder disciplíny Rakúšan Manuel Feller zaostal za lídrom o 1,30 s a po prvom kole bol piaty. Slovensko nemalo v súťaži zastúpenie.